**ОБЩИНСКИ СЪВЕТ – ХИТРИНО, ОБЛАСТ ШУМЕН**

**П Р О Т О К О Л**

**№ 5 от 05.06.2015 година**

С 14 гласа „за”, без „против” и 2-ма (двама) „въздържали се”, Общински съвет Хитрино прие следния

**Д Н Е В Е Н Р Е Д:**

1.Отчет за касовото изпълнение на бюджета и извънбюджетните сметки и фондове за 2014 година.

*Докладва: Н.Исмаил- кмет на община*

 2.Промяна източника на финансиране на капиталовите разходи за 2015 година.

*Докладва: Н.Исмаил- кмет на община*

3.Поемане на краткосрочен общински дълг под формата на безлихвен заем от централния бюджет по договор № 27/321/01407 от 06.12.2013 г. по мярка 321 за Проект „Строителство, реконструкция и рехабилитация на общински пътища на територията на Община Хитрино”.

*Докладва: Н.Исмаил- кмет на община*

4.Поемане на краткосрочен общински дълг под формата на безлихвен заем от централния бюджет по договор № 27/322/00975 от 06.12.2013 год. за финансиране на проект: „Подобряване на уличните настилки на населените места в община Хитрино”.

*Докладва: Н.Исмаил- кмет на община*

5.Изменение и допълнение на Наредбата за определяне на местните данъци на територията на община Хитрино.

*Докладва: И.Ахмед- зам.кмет на община*

6.Промяна на начина на ползване на част от имот № 000127 по КВС на село Сливак от публична в частна общинска собственост.

*Докладва: И.Ахмед- зам.кмет на община*

7.Намерение на община Хитрино да кандидатства с проектно предложение по процедура за директно предоставяне на безвъзмездна финансова помощ по Оперативна програма „Развитие на човешките ресурси” 2014-2020 година.

*Докладва: И.Ахмед- зам.кмет на община*

8.Закупуване от община Хитрино на имот № 000075 в землището на село Байково, местността „Дере алтъ”, представляващ нива III-та категория, с площ 9.883 дка, имот № 023002 в землището на село Трем в местността „Кору арда”, представляващ нива III-та категория, с площ 0.433 дка и част от имот № 000073 с площ 50.296 дка, в землището на село Байково, в местността „Баалък”, представляващ нива III-та категория, с площ от 25 дка- попадащи в дъното на водоем „Байково”.

*Докладва: И.Ахмед- зам.кмет на община*

9.Докладни записки.

10.Питане.

**ПО ПЪРВА ТОЧКА ОТ ДНЕВНИЯ РЕД**

Отчет за касовото изпълнение на бюджета и извънбюджетните сметки и фондове за 2014 година.

С 15 гласа „за”, без „против” и 1 „въздържал се”, Общински съвет Хитрино на основание чл.21, ал.1, т.6; чл.27, ал.4 и ал.5 от ЗМСМА (Закона за местното самоуправление и местната администрация) прие

**РЕШЕНИЕ № 36**

На основание чл.140, ал.1 от Закона за публичните финанси, Общински съвет Хитрино

Р Е Ш И:

Приема отчета за касовото изпълнение на бюджета и извънбюджетните сметки и фондове за 2014 година, както следва:

Бюджетът на община Хитрино за 2014 година беше приет с Решение № 3 от 30.01.2014 година на заседание на Общински съвет Хитрино.

Отчетът за касовото изпълнение на бюджета на община Хитрино е изготвен в съответствие с указанията, дадени с ДДС № 15/2014 година на Министерство на финансите и съдържа отчетите на община Хитрино и на второстепенни разпоредители с делегирани бюджети:

-СОУ (средно общообразователно училище) „Д-р Петър Берон” село Хитрино и ОУ (основно училище) „Панайот Волов” село Живково.

Постъпилите приходи на община Хитрино през отчетния период са в размер на 7 574 258 (седем милиона петстотин седемдесет и четири хиляди двеста петдесет и осем) лева, в т.ч. на делегирани от държавата дейности – 2 489 122 (два милиона четиристотин осемдесет и девет хиляди сто двадесет и два) лева и на местните дейности – 5 085 136 (пет милиона осемдесет и пет хиляди сто тридесет и шест) лева, в т.ч. за капиталови разходи – 2 249 217 (два милиона двеста четиридесет и девет хиляди двеста и седемнадесет) лева. Държавните субсидии за държавно делегираните дейности и тези за местни дейности към 31.12.2014 година са изпълнени в размер, определен със Закона за държавния бюджет за 2014 година.

Приходите по показатели и в процентно отношение са описани в табличен вид, както следва:

**I.ВСИЧКО ПРИХОДИ 7 574 258 (седем милиона петстотин седемдесет и четири хиляди двеста петдесет и осем) лева, съгласно приложение № 1.**

**1.ПРИХОДИ** ОТ ДЪРЖАВНИ ДЕЙНОСТИ в размер на 2 489 122 (два милиона четиристотин осемдесет и девет хиляди, сто двадесет и два) лева, в това число:

|  |  |  |  |
| --- | --- | --- | --- |
| ИМЕ НА ПОКАЗАТЕЛ | ПЛАН – лв. | ОТЧЕТ – лв. | % |
| 1.Неданъчни приходи | 17 950 | 23 631 | 131.65 |
| 2.Взаимоотношения с ЦБ в т.ч.: | 2 324 796 | 2 324 767 | 100.00 |
| -обща допълваща субсидия | 1 710 062 | 1 710 062 | 100.00 |
| -трансфери чрез СЕБРА | 523 441 | 523 412 | 99.99 |
| -целеви трансфери за превоз ученици | 91 293 | 91 293 | 100.00 |
| 3.Трансфери за избори и за образованието | 35 310 | 68 460 | 100.00 |
| 4.Трансфери от МТСП | 88 290 | 88 290 | 100.00 |
| ДЪРЖАВНИ ПРИХОДИ | 2 466 396 | 2 505 148 | 101.57 |
| 5.Временно съхраняване на средства | -26 876 | 5 163 |  |
| 6.Остатък от предходен период | 578 560 | 578 560 |  |
| 7.Наличност в края на периода |  | -599 749 |  |
| ВСИЧКО ДЪРЖАВНИ ПРИХОДИ | 3 018 030 | 2 489 122 | 0.82 |

Приходите на делегираните от държавата дейности за 2014 година са в размер на 2 505 148 (два милиона петстотин и пет хиляди сто четиридесет и осем) лева и наличността към 31.12.2014 година е в размер на 599 749 (петстотин деветдесет и девет хиляди седемстотин четиридесет и девет) лева в това число на делегираните от държавата дейност „ОУ” – 346 505 (триста четиридесет и шест хиляди петстотин и пет) лева, по училища:

-СОУ (средно общообразователно училище) Хитрино – 292 193 лв.;

-ОУ (основно училище)- 54 312 лв.

Освен утвърдените със Закона за държавния бюджет на РБ (Република България) за 2014 година суми, допълнително са получени субсидии и трансфери от ЦБ (Централния бюджет) в размер на 2 499 196 (два милиона четиристотин деветдесет и девет хиляди сто деветдесет и шест) лева, в това число:

-91 293 лв. за превоз на ученици и компенсации за безплатно пътуване на ветерани от войните;

-39 876 лв. за пътни разходи на учители;

-23 115 лв. за безплатни учебници;

- -1 061 лв. намаляване на субсидията на училищното здравеопазване;

- -55 754 лв. намаляване субсидията на образованието;

-12 855 лв. присъдена издръжка;

- 1 255 лв. физкултура и спорт;

-592 лв. национална програма „Информационни технологии”;

-4 951 лв. допълнителни възнаграждения за образованието;

-1 856 332 лв. целеви за капиталови разходи – ПИП;

-523 441 лв. целеви трансфери в т.ч. за читалища – 28 100 лв. и за свлачище село Становец – 495 341 лв.

2.ПРИХОДИ ОТ МЕСТНИ ДЕЙНОСТИ в размер на 5 085 136 (пет милиона осемдесет и пет хиляди, сто тридесет и шест) лева в това число:

|  |  |  |  |
| --- | --- | --- | --- |
|  | ПЛАН- лв. | ОТЧЕТ- лв. | % |
| 1.Собствени приходи в т.ч. | 7 045 500 | 7 422 788 | 108.03 |
| -имуществени и други данъци | 318 905 | 373 385 | 117.08 |
| -неданъчни приходи | 6 726 595 | 7 049 403 | 104.80 |
| 2.Взаимоотношения с ЦБ в т.ч. | 2 684 432 | 2 680 617 | 99.86 |
| -обща изравнителна субсидия | 431 400 | 431 400 | 100.00 |
| -целева субсидия за капиталови разходи | 2 253 032 | 2 249 217 | 99.83 |
| 3.Трансфери между бюджетни сметки (ТБО) | -149 855 | 151 621 |  |
| 4.Трансфери между бюдж. и извънбюдж.с/ки | -22 398 | -210 433 |  |
| 5.Получени трансфери от ПУДООС |  | 3 328 |  |
| 6.Временни безлихвени заеми | 74 833 | 120 815 | 161.45 |
| ОБЩИНСКИ ПРИХОДИ | 9 632 512 | 10 168 736 | 105.57 |
| 7.Погашние по дългосрочен заем | -1 215 000 | -1 215 000 | 100.00 |
| 8.Остатък от предходен период | 2 333 649 | 2 333 649 | 100.00 |
| 9.Наличност в края на периода10.Наличност по срочни депозити |  | -2 202 249-4 000 000 |  |
| ВСИЧКО ОБЩИНСКИ ПРИХОДИ | 10 751 161 | 5 085 136 |  |

Изпълнението на приходите в местни дейности са в размер на 10 168 736 (десет милиона сто шестдесет и осем хиляди седемстотин тридесет и шест) лева, в това число остатък в края на периода 6 202 249 лева, от които 4 000 000 лева са на срочен депозит.

Общинските приходи в първоначалния план са заложени в размер на 6 997 684 (шест милиона деветстотин деветдесет и седем хиляди шестстотин осемдесет и четири) лева или преизпълнението е 161.30%, от тях данъчни приходи – 227.11% и неданъчни приходи – 198.18%.

Освен в собствените приходи, преизпълнение има и в субсидиите за капиталови разходи – 566.98%, като по ПМС (Постановление на Министерския съвет) № 19 на МФ (Министерство на финансите) допълнително бяха финансирани обекти в размер на 1 856 332 лева, в това число за изграждане на закрит пазар село Хитрино – 800 000 лева, ремонт на улици в село Черна, ул.”Искър” – 601 413 лева и село Тимарево, ул.”Никола Вапцаров” – 454 919 лева.

-данъчните приходи са преизпълнени спрямо първоначалния план с 163.15%, главно по параграф „данък при придобиване на имущество” от сделки по продажба на земеделски земи.

-преизпълнението на неданъчните приходи, спрямо първоначалния план е 192.04%, основно по параграф „Приходи от продажба на земя”, който е в размер на 5 761 317 лева, при план 3 000 000 лева.

Нетният приход на собствените приходи след приспадане на внесените данъци- данък върху добавена стойност и данъка върху приходите от стопанска дейност е 7 253 922 (седем милиона двеста петдесет и три хиляди деветстотин двадесет и два) лева, при план 3 865 000 (три милиона осемстотин шестдесет и пет хиляди) лева.

През 2014 година е погасен и дългосрочния заем от банка в размер на 1 215 000 (един милион двеста и петнадесет хиляди) лева.

**II.ПО РАЗХОДА** – ОБЩО РАЗХОДИТЕ са в размер на 7 574 258 (седем милиона петстотин седемдесет и четири хиляди двеста петдесет и осем) лева в това число:

**1.РАЗХОДИ ЗА ДЪРЖАВНИ ДЕЙНОСТИ** – 2 489 122 (два милиона четиристотин осемдесет и девет хиляди сто двадесет и два) лева, съгласно приложение № 3.

|  |  |  |  |
| --- | --- | --- | --- |
| ДЕЙНОСТИ | ПЛАН- лв. | ОТЧЕТ- лв. | % |
| 1.Общи държавни служби | 743 400 | 685 137 | 92.16 |
| 2.Отбрана и сигурност | 651 415 | 554 639 | 85.14 |
| 3.Образование | 1 342 824 | 997 990 | 74.32 |
| 4.Училищно здравеопазване | 27 483 | 21 190 | 77.10 |
| 5.ПВЗ и социално осигуряване | 110 941 | 113 091 | 101.93 |
| 6.Читалища и физкултурна дейност | 140 712 | 117 075 | 83.20 |
| Всичко разходи за държавни дейности | 3 018 030 | 2 489 122 | 82.48 |

**2.РАЗХОДИ ЗА МЕСТНИ ДЕЙНОСТИ** – 5 082 981 лева, съгласно приложение № 2.

|  |  |  |  |
| --- | --- | --- | --- |
| ФУНКЦИИ | ПЛАН- лв. | ОТЧЕТ- лв. | % |
| 1.Общи държавни служби- издръжка | 608 909 | 460 811 | 75.68 |
| 2.Отбрана и сигурност | 19 400 | 3 323 | 17.12 |
| 3.Образование - ЦДГ | 150 512 | 135 931 | 90.31 |
| 4.ПВЗ | 49 710 | 33 248 | 66.88 |
| 5.БКС и екология | 8 134 557 | 3 204 108 | 39.39 |
| 6.Спорт за всички и религиозни дейности | 323 980 | 58 420 | 18.03 |
| 7.Икономически дейности-ремонт пътища и горско стопанство | 1 313 700 | 1 071 639 | 81.57 |
| 8.Разходи и лихви | 83 000 | 70 047 | 84.39 |
| Разходи за общински дейности | 10 737 348 | 5 082 981 | 47.34 |

Процентното изпълнение на местните дейности е по-ниско, тъй като в плана са заложени суми за капиталови разходи, включително за ремонт на улици в населените места на общината, финансирани от приходите от продажба на земя, постъпили по § (параграф) 4000.

**3.РАЗХОДИ ЗА ДОФИНАНСИРАНЕ** на делегирани от държавата дейности за сметка на собствени приходи е в размер на 2 155 (две хиляди сто петдесет и пет) лева, при план 13 813 (тринадесет хиляди осемстотин и тринадесет) лева.

**4.КАПИТАЛОВИ РАЗХОДИ**, общо изпълнението е в размер на 5 008 423 (пет милиона осем хиляди четиристотин двадесет и три) лева при план 10 318 256 (десет милиона триста и осемнадесет хиляди двеста петдесет и шест) лева по източници на финансиране – 2 143 332 лева от целева субсидия, 1 776 724 лева –от собствени приходи, 576 649 лева за сметка средства от ЕС, 16 406 лева от дарения и 495 312 лева трансфери от РБ, съгласно приложение № 4.

Разликата от 5 309 833 (пет милиона триста и девет хиляди осемстотин тридесет и три) лева спрямо плана е за обекти, по които продължават строително-монтажните работи през 2015 година.

**5.ИЗВЪНБЮДЖЕТНИ СМЕТКИ И ФОНДОВЕ ПО ПРОЕКТИ**

|  |  |  |  |  |
| --- | --- | --- | --- | --- |
| Наименование на фондове и сметки | Наличност към01.01.2014г.лева | Приходилева | Разходилева | Остатъклева |
| ОП „Развитие на човешките ресурси в т.ч.1.Проект „Подкрепа за достоен живот”2.Проект „Помощ в дома”3.Проект „Целодневна организация на учебния процес”.4.Проект „Озеленяване”5.Проект „ЦДГ”6.ОПАК | 19 47306 15713 316 | 463 620173 19267 167122 41444 10478855 955 | 483 093173 19273 324122 41444 10478869 271 |  |
| РА към ДФ „Земеделие” в т.ч.1.Рехабилитация на общински пътища.2.Ремонт и реконструкция на улична мрежа3.Реконструкция водопроводна мрежа Живково | 3 027 6602 254 079757 86215 719 | 577 8841 126127 480449 278 | 604 7602 850136 940464 970 | 3 000 7842 252 355748 40227 |

**6.ГОДИШНО СЪСТОЯНИЕ** на общинския дълг за 2014 година, съгласно приложение № 5.

Към 01.01.2014 година главницата на общинския дълг беше в размер на 1 215 000 (един милион двеста и петнадесет хиляди) лева. През годината се погаси този заем от приходите на продажба на земя с такси и лихви в размер на 70 047 (седемдесет хиляди и четиридесет и седем) лева.

За реализиране на проекти е използван заем от ЦБ (централния бюджет) по програми на ЕС (Европейския съюз) в размер на 1 025 062 (един милион двадесет и пет хиляди и шестдесет и два) лева и е погасен.

7.Към 31.12.2014 година община Хитрино няма просрочени задължения.

Просрочените вземания са в размер на 19 461 (деветнадесет хиляди четиристотин шестдесет и един) лева от наем земя и наем имущество и са събираеми през 2015 година и други 714 714 (седемстотин и четиринадесет хиляди седемстотин и четиринадесет) лева, за които продължават съдебните процедури.

**ПО ВТОРА ТОЧКА ОТ ДНЕВНИЯ РЕД**

Промяна източника на финансиране на капиталовите разходи за 2015 година.

С 16 гласа „за”, без „против” и без „въздържали се”, Общински съвет Хитрино на основание чл.21, ал.1, т.6; чл.27, ал.4 и ал.5 от ЗМСМА (Закона за местното самоуправление и местната администрация) прие

**РЕШЕНИЕ № 37**

На основание чл.124 от Закона за публичните финанси, Общински съвет Хитрино

Р Е Ш И:

Изменя източниците на финансиране на обект „Многофункционална зала с. Звегор” на Приложение № 3 – „Капиталови разходи за 2015 година” на Решение № 8 от 04.02.2015 година за приемане на бюджета на община Хитрино за 2015 година, както следва:

Източниците за финансиране на обект „Многофункционална зала с.Звегор- общо 42 200 (четиридесет и две хиляди и двеста) лева, в т.ч. 21 200 (двадесет и една хиляди и двеста) лева от целева субсидия и 21 000 (двадесет и една хиляди) лева от собствени приходи.

Било е общо 42 200 лв., в т.ч. 18 200 лв. от целева субсидия и 24 000 лв. от собствени приходи.

**ПО ТРЕТА ТОЧКА ОТ ДНЕВНИЯ РЕД**

Поемане на краткосрочен общински дълг под формата на безлихвен заем от централния бюджет по договор № 27/321/01407 от 06.12.2013 г. по мярка 321 за Проект „Строителство, реконструкция и рехабилитация на общински пътища на територията на Община Хитрино”.

С 16 гласа „за”, без „против” и без „въздържали се”, Общински съвет Хитрино на основание чл.21, ал.1, т.10 и чл.27, ал.4 и ал.5 от Закона за местното самоуправление и местната администрация (ЗМСМА) прие

**РЕШЕНИЕ № 38**

 На основание чл.13 от Закона за общинския дълг, чл.32, ал.5 от Закона за публичните финанси и във връзка със сключен договор за предоставяне на безвъзмездна финансова помощ № 27/321/01407 от 06.12.2013 година по мярка 321 за Проект „Строителство, реконструкция и рехабилитация на общински пътища на територията на община Хитрино от „Програмата за развитие на селските райони 2007 – 2013 година” по мярка 321, сключен между община Хитрино и ДФ (държавен фонд) „Земеделие” – Разплащателна агенция, Общински съвет Хитрино

Р Е Ш И:

Община Хитрино да поеме краткосрочен общински дълг под формата на безлихвен заем от централния бюджет в размер **до 2 157 000 (два милиона сто петдесет и седем хиляди) лева** за извършване на окончателно плащане на разходите по изпълнението на проекта, съгласно ПМС (Постановление на Министерския съвет) № 59 от 11.03.2011 година за условията и реда за отпускане на временни безлихвени заеми на общините от централния бюджет за финансиране на разходи за окончателни плащания по одобрени проекти по Програмата за развитие на селските райони за периода 2007 г. – 2013 г. и за тяхното възстановяване.

Срокът за погасяване на заема е до 25.12.2015 година.

С поемането на задължението за ползване на безлихвен заем от централния бюджет, общината се задължава да ползва предоставения заем само за покриване на разходите по проекта.

**ПО ЧЕТВЪРТА ТОЧКА ОТ ДНЕВНИЯ РЕД**

Поемане на краткосрочен общински дълг под формата на безлихвен заем от централния бюджет по договор № 27/322/00975 от 06.12.2013 год. за финансиране на проект: „Подобряване на уличните настилки на населените места в община Хитрино”.

С 16 гласа „за”, без „против” и без „въздържали се”, Общински съвет Хитрино на основание чл.21, ал.1, т.10 и чл.27, ал.4 и ал.5 от Закона за местното самоуправление и местната администрация (ЗМСМА) прие

**РЕШЕНИЕ № 39**

На основание чл.13 от Закона за общинския дълг, чл.32, ал.5 от Закона за публичните финанси и във връзка със сключен договор за предоставяне на безвъзмездна финансова помощ № 27/322/00975 от 06.12.2013 година за финансиране на проект: „Подобряване на уличните настилки на населените места в Община Хитрино” от Програмата за развитие на селските райони 2007-2013 година” по мярка 322, между Община Хитрино и ДФ „Земеделие” – Разплащателна агенция, Общински съвет Хитрино

Р Е Ш И:

Община Хитрино да поеме краткосрочен общински дълг под формата на безлихвен заем от централния бюджет в размер **до 742 000 (седем стотин четиридесет и две хиляди) лева** за извършване на окончателно плащане на разходите по изпълнението на проекта, съгласно ПМС (Постановление на Министерския съвет) № 59 от 11.03.2011 година за условията и реда за отпускане на временни безлихвени заеми на общините от централния бюджет за финансиране на разходи за окончателни плащания по одобрени проекти по Програмата за развитие на селските райони за периода 2007 г. – 2013 г. и за тяхното възстановяване.

Срокът за погасяване на заема е до 25.12.2015 година.

С поемането на задължението за ползване на безлихвен заем от централния бюджет, общината се задължава да ползва предоставения заем само за покриване на разходите по проекта.

**ПО ПЕТА ТОЧКА ОТ ДНЕВНИЯ РЕД**

Изменение и допълнение на Наредбата за определяне на местните данъци на територията на община Хитрино.

С 16 гласа „за”, без „против” и без „въздържали се”, Общински съвет Хитрино на основание чл.21, ал.2 от ЗМСМА (Закона за местното самоуправление и местната администрация) прие

**РЕШЕНИЕ № 40**

 Във връзка с изменението и допълнението на Закона за местните данъци и такси (ЗМДТ), Общински съвет Хитрино

Р Е Ш И:

**1.В раздел I Данък върху недвижими имоти**

Нов текст: Чл.11.(1)Данъкът върху недвижимите имоти се заплаща на две равни вноски в следните срокове: до 30 юни и до 31 октомври на годината, за която е дължим.

(2)На предплатилите до 30 април за цялата година се прави отстъпка от 5 на сто.

**2.В раздел IV Данък върху превозни средства**

Чл.40 се изменя: (1)Размерът на данъка се определя от служител на общинската администрация въз основа на данни от регистъра на пътните превозни средства, поддържан от Министерството на вътрешните работи и се съобщава на данъчно задълженото лице.

(2) Алинея 1 не се прилага, когато:

1.пътното превозно средство е придобито по наследство.

2.пътното превозно средство е собственост на повече от едно лице.

3.собственикът/собствениците на пътното превозно средство няма/нямат постоянен адрес, съответно седалище на територията на страната.

4.са на лице основания за предявяване право на освобождаване от данък.

5.са на лице основания за ползване на данъчни облекчения, с изключение на данъчното облекчение по чл.59, ал.2 и 3 от Закона за местните данъци и такси, когато в регистъра има данни за екологичната категория на превозното средство.

(3)Собствениците на превозни средства, с изключение на случаите по ал.1, декларират пред общината по постоянния им адрес, съответно седалище, притежаваните от тях превозни средства в двумесечен срок от придобиването им. За превозни средства, които не са регистрирани за движение в страната, двумесечния срок започва да тече от датата на регистрацията им за движение.

**3.Да се добави нов Раздел VII Административно наказателни разпоредби**

Чл.60.(1) Който не подаде декларация по чл.14 от ЗМДТ (Закона за местните данъци и такси), не я подаде в срок, както и не посочи или невярно посочи данни или обстоятелства, водещи до определяне на данъка в по-малък размер или до освобождаване от данък, се наказва с глоба в размер от 10 до 400 лв., а юридическите лица и едноличните търговци – с имуществена санкция в размер от 500 до 3000 лв., ако не е предвидено по-тежко наказание.

(2)Който декларира неверни данни и обстоятелства, водещи до намаляване или освобождаване от такса, се наказва с глоба от 50 до 200 лв., а юридическите лица и едноличните търговци – с имуществена санкция в размер от 100 до 500 лв.

(3)За маловажни случаи на административни нарушения по този закон, установени при извършването им, могат да бъдат налагани на место нарушението глоби в размер от 10 до 50 лв.

За наложената глоба се издава фиш, който съдържа данни за самоличността на контролния орган и на нарушителя, мястото и времето на нарушението, нарушените разпоредби и размера на глобата.Фишът се подписва от контролния орган и от нарушителя, мястото и времето на нарушението, нарушените разпоредби и размера на глобата. Фишът се подписва от контролния орган и от нарушителя, че е съгласен да плати глобата. На нарушителя се дава препис, за да може да заплати доброволно глобата. Ако нарушителят оспори нарушението или откаже да плати глобата, за нарушението се съставя акт за установяване на административно нарушение.

(4)Издаден фиш, глобата по който не е платена доброволно в 7-дневен срок от датата на издаването му, се смята за влязло в сила наказателно постановление и се предава за събиране.

Чл.61.(1) Наследник, заветник или техен законен представител, който не подаде декларация по чл.32 от ЗМДТ, не я подаде в срок, не декларира или невярно декларира получено по наследство имущество, се наказват с глоба от 10 до 500 лв.

(2)За нарушение по чл.41 от ЗМДТ на виновните лица се налага глоба в размер от 20 до 200 лв.

Чл.62. При укриване на част от цената при получаване на имущества по дарение или по възмезден начин на страните се налага глоба в двойния размер на дължимия данък върху укритата част.

Чл.63.(1)Лице, което не подаде декларация по чл.61н от ЗМДТ или не я подаде в срок, се наказва с глоба в размер до 500 лв., ако не подлежи на по-тежко наказание.

(2)Лице, което не посочи или невярно посочи данни или обстоятелства в декларацията по чл.61н от ЗМДТ, водещи до определяне на патентен данък в по-малък размер или до освобождаване от патентен данък, се наказва с глоба до 1000 лв., ако не подлежи на по-тежко наказание.

Чл.64.(1)При неспазване на разпоредби по тази наредба извън случаите по чл.123, 124 и 125 от ЗМДТ на виновните лица се налага глоба в размер от 20 до 200 лв., а на юридическите лица и едноличните търговци – имуществена санкция в размер от 100 до 500 лв.

(2)Не се смята за административно нарушение неплащането в срок на данъците по тази наредба.

Чл.65.(1)Актовете за установяване на нарушенията се съставят от определени от кмета длъжностни лица от отдел „Местни данъци и такси”, а наказателните постановления се издават от кмета на общината или от упълномощени от него длъжностни лица.

(2)Установяването на нарушенията, издаването, обжалването и изпълнението на наказателните постановления се извършват по реда на Закона за административните нарушения и наказания.

Настоящите промени влизат в сила от 1 януари 2015 година.

**ПО ШЕСТА ТОЧКА ОТ ДНЕВНИЯ РЕД**

Промяна на начина на ползване на част от имот № 000127 по КВС на село Сливак от публична в частна общинска собственост.

С 16 гласа „за”, без „против” и без „въздържали се”, Общински съвет Хитрино на основание чл.21, ал.1, т.8 и чл.27, ал.4 и ал.5 от ЗМСМА (Закона за местното самоуправление и местната администрация) прие

**РЕШЕНИЕ № 41**

 На основание чл.6, ал.1 от Закона за общинската собственост (ЗОС) и чл.2, ал.4 от Наредбата за реда за придобиване, управление и разпореждане с общинско имущество, приета от Общински съвет Хитрино, Общински съвет Хитрино

Р Е Ш И:

1.Обявява за частна общинска собственост част от имот с площ от 10.802 (десет декара осемстотин и два квадратни метра) дка, включен в имот № 000127 по КВС (карта за възстановена собственост) на село Сливак, местност „До шосето”, целия с площ от 109.794 (сто и девет декара, седемстотин деветдесет и четири квадратни метра) дка, начин на трайно ползване- пасище, мера, категория на земята – пета.

2.Изключва от имот с площ от 10.802 (десет декара осемстотин и два квадратни метра) дка, включен в имот № 000127, целият с площ от 109.794 (сто и девет декара, седемстотин деветдесет и четири квадратни метра) дка.

3.Одобрява приложените скици – проекти с №№ Ф01431/29.05.2015 година, Ф01432 от 29.05.2015 година и Ф01433/29.05.2015 година.

**ПО СЕДМА ТОЧКА ОТ ДНЕВНИЯ РЕД**

Намерение на община Хитрино да кандидатства с проектно предложение по процедура за директно предоставяне на безвъзмездна финансова помощ по Оперативна програма „Развитие на човешките ресурси” 2014-2020 година.

С 16 гласа „за”, без „против” и без „въздържали се”, Общински съвет Хитрино на основание чл.21, ал.1, т.23, във връзка с чл.17, т.7 от ЗМСМА (Закона за местното самоуправление и местната администрация) прие

**РЕШЕНИЕ № 42**

На основание чл.18, ал.1, т.2 от Закона за социалното подпомагане, чл.52 и чл.53 от ЗОС (Закона за общинската собственост), Общински съвет Хитрино

Р Е Ш И:

1.Подкрепя дейността на „Център за услуги в домашна среда” към Община Хитрино.

2.Дава съгласие община Хитрино да кандидатства с проектно предложение по процедура за безвъзмездна финансова помощ BG05M9OP001-2.002 „Независим живот” по Оперативна програма „Развитие на човешките ресурси”.

**ПО ОСМА ТОЧКА ОТ ДНЕВНИЯ РЕД**

Закупуване от община Хитрино на имот № 000075 в землището на село Байково, местността „Дере алтъ”, представляващ нива III-та категория, с площ 9.883 дка, имот № 023002 в землището на село Трем в местността „Кору арда”, представляващ нива III-та категория, с площ 0.433 дка и част от имот № 000073 с площ 50.296 дка, в землището на село Байково, в местността „Баалък”, представляващ нива III-та категория, с площ от 25 дка- попадащи в дъното на водоем „Байково”.

С 16 гласа „за”, без „против” и без „въздържали се”, Общински съвет Хитрино на основание чл.21, ал.1, т.8 и чл.27, ал.4 и ал.5 от ЗМСМА прие

**РЕШЕНИЕ № 43**

На основание Постановление на Министерски съвет по протокол № 10 от 11 март 2015 г. и Заповед № РД-15-54 от 19 март 2015 г. на Областен управител на област Шумен и Заповед № RД-182 от 04 май 2015 година на кмета на община Хитрино, Общински съвет Хитрино

Р Е Ш И:

1.Упълномощава Кмета на община Хитрино да извърши всички подготвителни действия за закупуване или отчуждаване на имоти: имот № 000075 в землището на село Байково, ЕКАТТЕ 02244, местност „Коруалтъ”, начин на трайно ползване- зеленчукова култура, категория III, с площ от 9.883 дка; закупуване новообразуван имот от имот № 000073 – имот № 000080 в землището на село Байково ЕКАТТЕ 02244, местност „Баалък”, начин на трайно ползване-нива, категория III, с площ от 25.000 дка и имот № 023002 в землището на село Трем, ЕКАТТЕ 73050, местност „Кору арда”, начин на трайно ползване-нива, категория III, с площ от 0.433 дка, представляващи дъно на водоем „Байково”.

2.След придобиване на съответните имоти да извърши всички действия по промяна на предназначението и начина на трайно ползване на имотите.

**ПО ДЕВЕТА ТОЧКА ОТ ДНЕВНИЯ РЕД**

Докладни записки.

Няма постъпили докладни записки.

**ПО ДЕСЕТА ТОЧКА ОТ ДНЕВНИЯ РЕД**

Питане.

Не се направиха питания.

Г-н Мустафа Мехмед Ахмед- Председател на Общински съвет Хитрино, поради изчерпване на дневния ред закри заседанието на Общински съвет Хитрино в 11.35 часа.

**МУСТАФА АХМЕД:**

ПРЕДСЕДАТЕЛ НА ОБЩИНСКИ СЪВЕТ- ХИТРИНО

**НЕВЯНКА ТОДЕВА:**

П Р О Т О К О Л И С Т